Só lyk situasie in Uniondale nou | Maroela Media
Mike Naik, burgemeester van George, het Maandagmiddag ontstoke gemeenskapslede buite 'n kerksaal in Uniondale in die Karoo toegespreek.
Kapt. Malcolm Pojie, woordvoerder van die polisie, het aan Maroela Media gesê polisiebeamptes en direkteure van die plaaslike munisipaliteit was teenwoordig toe gemeenskapslede tydens dié byeenkoms 'n memorandum aan die burgemeester oorhandig het.
Volgens Pojie is die situasie in dié dorp steeds plofbaar nadat betogers sedert gister oor dienslewering betoog.
Maroela Media het vroeër berig betogers het reeds gister daarop aangedring dat Naik dié dorp besoek om die memorandum te ontvang.
Charlotte Clarke, adjunkburgemeester van George, het egter toe opgedaag en sy is deur ontstoke betogers weggewys.
Die N9-snelweg asook die R339 was deur die loop van die dag gesluit weens onder meer buitebande wat op dié paaie gebrand is, maar die paaie is later weer oopgestel.
Die George-munisipaliteit het vanoggend gesê die snelweg bly oop en die polisie monitor die situasie. Die munisipaliteit het egter motoriste gemaan om van alternatiewe roetes gebruik te maak aangesien die pad nog nie opgeruim is ná gister se betoging nie.
Die munisipaliteit het gesê 'n munisipale bakkie is gisteraand aan die brand gesteek en 'n rioolpompstasie is na bewering deur betogers afgeskakel waarna rioolwater in die strate ingeloop het.
'n Transformator is ook in die proses beskadig en daar was geen elektrisiteit in die woonbuurt van Lyonville nie. 'n Klein gedeelte in die dorp se sakesentrum is ook sonder elektrisiteit gelaat nadat toerusting beskadig is.
Die polisie gaan intussen steeds voort om bewerings te ondersoek dat drie betogers raakgeskiet is toe 'n boer glo skote afgevuur het.
Pojie het aan Maroela Media gesê die polisie ondersoek bewerings dat die boer en sy gesin glo op pad dorp toe was toe betogers die pad versper het.
Volgens Pojie is die boer nie in hegtenis geneem nie en sal die dossier ná die ondersoek aan die direkteur van openbare vervolging (DOV) oorhandig word om te beslis of die boer vervolg sal word.
Peperduur breëbandkontrak met Tshwane-metro ter syde gestel
Marc Batchelor-moord: 'Hy het nie verdien om só te sterf'
Wonder wat betaal hulle vir dienslewering!!!
Waarom die boer vervolg??Die misdadigers wat die pad versper het het die wet oortree want jy mag nie 'n openbare pad versper nie.Plus hulle het die pad beskadig met brandende bande.Waarom is hulle nie in hegtenis geneem nie?? Ek dink dis tyd dat die SAP lede wat op die toneel was aangekla word van growwe pligsversuim.Gerry Nel en AfriForum,klim in asb.
Waar is die spook van Uniondale nou? Sy het 'n paar mense om skrik te maak!
Elke dag n optog met brandende band….. Maak sin as jy kyk na global warming. Fout le hier!
Wanneer die polisie ophou ondersoek en monitor, en liewer begin skiet, sal die nonsens ook ophou. Die "betogers" vrees of respekteer niemand want hulle word toegelaat.